Οργάνωση και λειτουργία του Περιφερειακού Ινστιτούτου Εισαγωγικής Διοικητικής Εκπαίδευσης και Επιμόρφωσης Θεσσαλονίκης (ΠΙΕΔΕΕΘ).Άρθρο 1 Οργάνωση και Λειτουργία Το Περιφερειακό Ινστιτούτο Εισαγωγικής Διοικητικής Εκπαίδευσης και Επιμόρφωσης Θεσσαλονίκης (ΠΙΕΔΕΕΘ), ως υπηρεσιακή και εκπαιδευτική μονάδα του Εθνικού Κέντρου Δημόσιας Διοίκησης (ΕΚΔΔ), εντάσσεται στην οργανωτική δομή αυτού και λειτουργεί στα πλαίσια των διατάξεων που ρυθμίζουν τη λειτουργία του Ε.Κ.Δ.Δ. Άρθρο 2 1.Η αποστολή των ΠΙΕΔΕΕΘ είναι αυτή που καθορίζεται από τις διατάξεις του άρθρου 24 του Ν. 1388/83 (ΦΕΚ 113/Α) και του άρθρου 49 του Ν. 1943/91 (ΦΕΚ 50/Α). 2.Όργανο διοίκησης του ΠΙΕΔΕΕΘ είναι ο διευθυντής του, για τις αρμοδιότητες του οποίου εφαρμόζονται αναλόγως οι διατάξεις του άρθρου 27 του Ν. 1388/1983. Άρθρο 3 Εδαφική αρμοδιότητα Η εδαφική αρμοδιότητα του κάθε ΠΙΕΔΕΕΘ εκτείνεται στη Διοικητική Περιφέρεια Κεντρικής Μακεδονίας. Επιτρέπεται κατ εξαίρεση η συμμετοχή σε εκπαιδευτικά προγράμματα των ΠΙΕΔΕΕΘ και υπαλλήλων άλλων διοικητικών περιφερειών ύστερα από έγκριση του Γενικού Γραμματέα του Ε.Κ.Δ.Δ. Άρθρο 4 1.Συνιστάται στο ΠΙΕΔΕΕΘ Γραμματεία Διοικητικής Υποστήριξης για τη διοικητική και οικονομική στήριξη αυτού. 2.Της Γραμματείας Διοικητικής Υποστήριξης προΐσταται υπάλληλος με βαθμό Τμηματάρχη Α ή Β κατηγορίας ΠΕ, κλάδου Διοικητικού - Οικονομικού και εν ελλείψει υπάλληλος με βαθμό εισηγητή Α. Εφόσον δεν υπηρετεί στο ΠΙΕΔΕΕΘ υπάλληλος της ανωτέρω κατηγορίας και κλάδου επιτρέπεται να προΐσταται υπάλληλος με βαθμό Τμηματάρχη Α ή Β της αυτής κατηγορίας και κλάδου που αποσπάται από άλλη δημόσια υπηρεσία ή Ν.Π.Δ.Δ., εφόσον τούτο επιτρέπεται από τις κείμενες διατάξεις. Άρθρο 5 1.Για τα προγράμματα σπουδών του ΠΙΕΔΕΕΘ και τη συμμετοχή υπαλλήλων σ αυτά εφαρμόζονται τα ισχύοντα κάθε φορά για τα προγράμματα του ΙΔΕ και ΙΕΔΕ, αντίστοιχα. 2.Το εκπαιδευτικό προσωπικό του κάθε ΠΙΕΔΕΕΘ προέρχεται από τη διοικητική περιφέρεια της Κεντρικής Μακεδονίας. Επιτρέπεται κατ εξαίρεση η αποστολή εκπαιδευτικού προσωπικού από το ΕΚΔΔ για την κάλυψη εκπαιδευτικών αναγκών του ΠΙΕΔΕΕΘ όταν αυτές δεν μπορούν να καλυφθούν από το δικό του διδακτικό προσωπικό. Άρθρο 6 Διδακτικό Προσωπικό Οι διατάξεις των παρ. 1, 2 και 3 του άρθρυ 6 του Ν. 1388/83, της παρ. 1 του άρθρου 41 του Ν. 1943/91 και οι διατάξεις του άρθρου 51 του Ν. 1943/91, εφαρμόζονται αναλόγως και για το Διδακτικό Προσωπικό του Περιφερειακού Ινστιτούτου Εισαγωγικής Διοικητικής Εκπαίδευσης και Επιμόρφωσης της Θεσσαλονίκης. Άρθρο 7 Σύσταση θέσεων Στις προβλεπόμενες από το άρθρο 9 του Ν. 1388/83, όπως ισχύει, θέσεις, προστίθενται, για την στελέχωση αποκλειστικώς και μόνο, του Περιφερειακού Ινστιτούτου Εισαγωγικής Διοικητικής Εκπαίδευσης και Επιμόρφωσης Θεσσαλονίκης, οι εξής θέσεις μόνιμου και με σύμβαση εργασίας ιδιωτικού δικαίου προσωπικού: Α. Μόνιμο προσωπικό α) Κατηγορία ΠΕ, κλάδου Διοικητικού - Οικονομικού, μία (1) θέση. β) Κατηγορία ΔΕ, κλάδου Διοικητικού - Λογιστικού, τρείς (3) θέσεις, γ) Κατηγορία ΔΕ, κλάδου Δακτυλογράφων, δύο (2) θέσεις. δ) Κατηγορία ΥΕ, κλάδου Επιμελητών, μία (1) θέση. ε) Κατηγορία ΥΕ, κλάδου Προσωπικού Καθαριότητας, δύο (2) θέσεις. Β. Προσωπικό με σύμβαση εργασίας Ιδιωτικού Δικαίου Ειδικό Επιστημονικά Προσωπικό: α) Μία (1) θέση Διευθυντή του Περιφερειακού Ινστιτούτου Εισαγωγικής Διοικητικής Εκπαίδευσης και Επιμόρφωσης της Θεσσαλονίκης. β) Τρείς (3) θέσεις Συμβούλων Σπουδών. γ) Τέσσερις (4) θέσεις Ειδικών Ερευνητών. δ) Δύο (2) θέσεις ειδικών στους ηλεκτρονικούς υπολογιστές. Άρθρο 8 1.Για τα προσόντα διορισμού του μόνιμου προσωπικού εφαρμόζονται τα οριζόμενα στο Π.Δ. 194/88 (ΦΕΚ 84/Α) και για τον τρόπο πλήρωσης των θέσεων αυτών εφαρμόζονται οι ισχύουσες κάθε φορά διατάξεις για τις προσλήψεις του μόνιμου προσωπικού στις δημόσιες υπηρεσίες και Ν.Π.Δ.Δ. 2.Για τα προσόντα διορισμού και τον τρόπο πλήρωσης των θέσεων του ειδικού επιστημονικού προσωπικού της περ. Β του άρθρου 7 του παρόντος, εφαρμόζονται αναλόγως οι διατάξεις των άρθρων 10 (παρ. 2) και 11 του Ν. 1388/83, ως και των αποφάσεων του Υπουργού Προεδρίας της Κυβέρνησης αριθ. ΔΙΕΚ/Η11/284/449/3.2.87 (ΦΕΚ 42/τ.Β/4.2.87), ΔΙΕΚ/Η 12Κ-3β/4/10877/20.1.88 (ΦΕΚ 61/τ.Β/3.2.88) και ΔΙΕΚ/Α/Φ.4/11966/16.4.92 (ΦΕΚ 307/τ.Β/8.5.92). Ειδικότερα για τα προσόντα διορισμού στη θέση του Διευθυντή του Περιφερειακού Ινστιτούτου Εισαγωγικής Διοικητικής Εκπαίδευσης και Επιμόρφωσης Θεσσαλονίκης εφαρμόζονται οι διατάξεις της παρ. 2 του άρθρου 45 του Ν. 1943/91. 3.Επιτρέπεται με απόφαση του Δ.Σ. του Ε.Κ.Δ.Δ. η απόσπαση διοικητικού προσωπικού και Ειδικού Επιστημονικού Προσωπικού από το ΕΚΔΔ στο ΠΙΕΔΕΕΘ για χρονικό διάστημα μέχρι έξι (β) μηνών που μπορεί να παραταθεί μέχρι έξι (6) μήνες ακόμη. 4.Από τις διατάξεις του Προεδρικού αυτού Διατάγματος προκαλείται δαπάνη σε Βάρος του προϋπολογισμού του Εθνικού Κέντρου Δημόσιας Διοίκησης (ΕΚΔΔ) ύψους 470.000.000 δρχ. περίπου για το πρώτο οικονομικό έτος και 67.680.000 δρχ. περίπου για τα επόμενα οικονομικά έτη. Για την ανωτέρω δαπάνη θα εγγραφεί η αναγκαία πίστωση στον προϋπολογισμό του Εθνικού Κέντρου Δημόσιας Διοίκησης ύψους 470.000.000 δρχ., περίπου για το πρώτο οικονομικό έτος και 67.680.000 δρχ. περίπου για τα επόμενα οικονομικά έτη, στα πλαίσια του ολοκληρωμένου προγράμματος «για τον ανάπτυξη του ανθρώπινου δυναμικού της Δημόσιας Διοίκησης» που χρηματοδοτείται από τα Ευρωπαϊκά Ταμεία και τον προϋπολογισμό Δημοσίων Επενδύσεων. Στον Υπουργό Προεδρίας της Κυβέρνησης αναθέτουμε τη δημοσίευση και εκτέλεση του παρόντος διατάγματος.